Polyktor (syn Aigypta)

Polyktor alebo Polyktór (Polyktor/iný prepis: Polyktór) je v gréckej mytológii syn egyptského kráľa Aigypta a jeho manželky Kaliadny.Apollodoros, Bibliotheca, 2,1,5.

Polyktor bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom konala hromadná svadba a Polyktor si bral za manželku Stygnu, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.

 Referencie a bibliografia 

Kategória:Postavy gréckej mytológie